stanford-oval/wikipedia huggingface dataset:
Marvel Cinematic Universe: Kolmas vaihe

| Kolmas vaihe> Phase Three |
| --- | --- |
Ohjaaja:  Joe Russo Anthony Russo James Gunn Scott Derrickson Ryan Coogler Jon Watts Taika Waititi
Käsikirjoittaja:  James Gunn Christopher Markus Christopher Yost Stephen McFeely Paul Rudd Nicole Perlman Ryan Coogler
Perustuu:  Marvel Comicsin sarjakuvahahmoihin
Tuottaja:   Kevin Feige  Amy Pascal (SM)  Stephen Broussard (AM&W) 
Pääosat:  Katso alta
Valmistustiedot
Valmistusmaa:   Yhdysvallat
Tuotantoyhtiö:   Marvel Studios  Columbia Pictures (SM) 
Levittäjä:   Walt Disney StudiosMotion Pictures  Sony Pictures Releasing (SM) 
Ensi-ilta:  2016–2019
Alkuperäiskieli:  englanti
Budjetti:  Yhteensä (11 elokuvaa): 2,316–2,400 miljardia $
Tuotto:  Yhteensä (11 elokuvaa): 13,506 miljardia $
Edeltäjä:  Toinen vaihe
Seuraaja:  Neljäs vaihe
Infobox OKVirheellinen NIMI-arvo: 
Kolmas vaihe (engl. Phase Three) on sarja yhdysvaltalaisia Marvel Cinematic Universeen (MCU) sijoittuvia supersankarielokuvia, jotka perustuvat Marvel Comicsin sarjakuviin. Kolmanteen vaiheeseen kuuluu 11 elokuvaa. Ensimmäisenä niistä julkaistiin Captain America: Civil War vuonna 2016 ja viimeisenä Spider-Man: Far From Home vuonna 2019. Elokuvat ovat tuottaneet yhteensä 13,5 miljardia dollaria. Kevin Feige on ollut tuottamassa kaikkia vaiheen elokuvia. Hänen lisäkseen Amy Pascal oli mukana tuottamassa Spider-Man: Homecomingia ja Spider-Man: Far From Homea. Stephen Broussard oli mukana tuottamassa Ant-Man and the Waspia.
Edellisten vaiheiden päänäyttelijöistä Robert Downey Jr., Chris Hemsworth, Chris Evans, Chris Pratt ja Paul Rudd palasivat näyttelemään Tony Starkia / Rautamiestä, Thoria, Steve Rogersia / Kapteeni Amerikkaa, Peter Quilliä / Tähtilordia ja Scott Langia / Muurahaismiestä. Sivunäyttelijöistä Mark Ruffalo, Scarlett Johansson, Jeremy Renner, Tom Hiddleston, Don Cheadle, Anthony Mackie, Sebastian Stan, Elizabeth Olsen, Paul Bettany, Zoë Saldaña, Dave Bautista, Bradley Cooper, Vin Diesel, Cobie Smulders ja Samuel L. Jackson palasivat näyttelemään Bruce Banneriä / Hulkia, Natasha Romanoffia / Mustaa Leskeä, Clint Bartonia / Haukansilmää, Lokia, James Rhodesia / Sotakonetta, Sam Wilsonia / Haukkaa, Bucky Barnesia / Talvisotilasta, Wanda Maximoffia, Visionia, Gamoraa, Draxia, Rocketia, Grootia, Maria Hilliä ja Nick Furya. Lisäksi Josh Brolin näyttelee Avengers: Infinity Warissa ja Avengers: Endgamessä kaikkien sankareiden yhteistä vihollista, Thanosta.
Uusina päänäyttelijöinä MCU:hun liittyivät Benedict Cumberbatch, Tom Holland, Chadwick Boseman ja Brie Larson, jotka näyttelevät Stephen Strangea / Tohtori Outo, Peter Parkeria / Hämähäkkimiestä, T’Challaa / Mustaa Pantteria ja Carol Danversia / Kapteeni Ihmettä. Lisäksi sivuroolissa Hope van Dynea / Ampiaista aiemmin näytellyt Evangeline Lilly liittyy päänäyttelijöihin.
Kolmas vaihe on myös yhdessä ensimmäisen vaiheen ja toisen vaiheen ohella osa Ikuisuus-saagaa.
Elokuvat

| Elokuva | Ensi-ilta | Ohjaaja(t) | Käsikirjoittaja(t) | Tuottaja(t) |
| --- | --- | --- | --- | --- |
| Captain America: Civil War |  2016-4-2727. huhtikuuta 2016  2016-05-066. toukokuuta 2016 | Anthony ja Joe Russo | Christopher Markus ja Stephen McFeely | Kevin Feige |
| Doctor Strange |  2016-10-2626. lokakuuta 2016  2016-11-44. marraskuuta 2016 | Scott Derrickson | Scott Derrickson ja C. Robert Cargill | Kevin Feige |
| Guardians of the Galaxy Vol. 2 |  2017-4-2626. huhtikuuta 2017  2017-5-55. toukokuuta 2017 | James Gunn | James Gunn | Kevin Feige |
| Spider-Man: Homecoming |  2017-7-55. heinäkuuta 2017  2017-7-77. heinäkuuta 2017 | Jon Watts | John Francis Daley, Jonathan M. Goldstein, Jon Watts, Christopher Ford, Chris McKenna ja Erik Sommers | Kevin Feige ja Amy Pascal |
| Thor: Ragnarök | 2017-11-33. marraskuuta 2017 | Taika Waititi | Eric Pearson, Craig Kyle ja Christopher L. Yost | Kevin Feige |
| Black Panther | 2018-2-1616. helmikuuta 2018 | Ryan Coogler | Ryan Coogler ja Joe Robert Cole | Kevin Feige |
| Avengers: Infinity War |  2018-4-2525. huhtikuuta 2018  2018-4-2727. huhtikuuta 2018 | Anthony ja Joe Russo | Christopher Markus ja Stephen McFeely | Kevin Feige |
| Ant-Man and the Wasp |  2018-7-44. heinäkuuta 2018  2018-7-66. heinäkuuta 2018 | Peyton Reed | Chris McKenna, Erik Sommers, Paul Rudd, Andrew Barrer ja Gabriel Ferrari | Kevin Feige ja Stephen Broussard |
| Captain Marvel |  2019-3-66. maaliskuuta 2019  2019-3-88. maaliskuuta 2019 | Anna Boden ja Ryan Fleck | Anna Boden, Ryan Fleck ja Geneva Robertson-Dworet | Kevin Feige |
| Avengers: Endgame |  2019-4-2424. huhtikuuta 2019  2019-4-2626. huhtikuuta 2019 | Anthony ja Joe Russo | Christopher Markus ja Stephen McFeely | Kevin Feige |
| Spider-Man: Far From Home |  2019-7-22. heinäkuuta 2019  2019-7-33. heinäkuuta 2019 | Jon Watts | Chris McKenna ja Erik Sommers | Kevin Feige ja Amy Pascal |
Elokuvat > Captain America: Civil War (2016)

Kostajat jatkavat maailman suojelemista, mutta he jakautuvat kahdeksi vastakkaiseksi ryhmäksi, johtajinaan Kapteeni Amerikka ja Rautamies, kun taisteluiden aiheuttamat laajat vahingot laittavat poliitikot säätämään lakia rajoittamaan supersankareiden toimintaa.
Tammikuussa 2014, Anthony ja Joe Russo allekirjoittivat sopimuksen kolmannen Captain America -elokuvan ohjaamisesta, minkä he vahvistivat maaliskuussa 2014, Chris Evansin palatessa Kapteeni Amerikan rooliin, Feigen tuottajaksi, sekä Christopher Markusin ja Stephen McFeelyn käsikirjoittajiksi. Lokakuussa 2014 elokuvan viralliseksi nimeksi paljastettiin Captain America: Civil War ja paljastettiin myös, että Tony Stark / Rautamies esiintyy myös elokuvassa. Elokuvan on tarkoitus olla sovitus sarjakuvien Sisällissota-tarinasta. Se on kolmannen vaiheen ensimmäinen elokuva. Kuvaukset alkoivat huhtikuussa 2015 Atlantan Pinewood Studiosilla, ja päättyivät elokuussa 2015. Captain America: Civil War sai ensiesityksensä Hollywoodissa 12. huhtikuuta 2016. Se julkaistiin maailmanlaajuisesti 27. huhtikuuta 2016, ja Pohjois-Amerikassa 6. toukokuuta 2016.
Elokuva sijoittuu vuosi Avengers: Age of Ultronin tapahtumien jälkeen. Captain America: Civil Warissa esittelee MCU:n elokuviin Tom Hollandin esittämän Peter Parkerin / Hämähäkkimiehen sekä Chadwick Bosemanin esittämän T’Challan / Mustan Pantterin, joiden omat sooloelokuvat saavat ensi-iltansa vuosina 2017 ja 2018. Lopputekstien välissä näytettyä kohtausta varten, missä Musta Pantteri oli myöntänyt Kapteeni Amerikalle ja Bucky Barnesille turvapaikan Wakandasta, Joe ja Anthony Russo olivat saaneet Black Pantherin ohjaajalta Ryan Cooglerilta ohjeita siihen, miltä Wakandan tulisi näyttää.
Elokuvat > Doctor Strange (2016)

Jouduttuaan auto-onnettomuuteen, joka teki lopun hänen neurokirurgin urastaan, Stephen Strange lähtee matkalle etsimään parannusta ja tapaa Muinaisen, joka alkaa opettaa tälle mystisen magian käyttöä.
Kesäkuussa 2010 Thomas Dean Donnelly ja Joshua Oppenheimer palkattiin tekemään käsikirjoitus elokuvasta Tohtori Oudosta. Tammikuussa 2013 Kevin Feige vahvisti Tohtori Oudon olevan osa elokuvien kolmatta vaihetta. Kesäkuussa 2014 Scott Derrickson palkattiin ohjaajaksi. Joulukuussa 2014 Benedict Cumberbatch palkattiin elokuvan päärooliin, ja Jon Spaihtsin vahvistettiin käsikirjoittavan elokuvan uudelleen. Joulukuussa 2015, C. Robert Cargill paljasti olleensa myös käsikirjoittamassa elokuvaa, ja huhtikuussa 2016 paljastettiin, että Derrickson paljasti itsekin osallistuneensa käsikirjoituksen tekoon. Esituotanto alkoi kesäkuussa 2014 ja kuvaukset marraskuun 2015 alussa Nepalissa. Vielä marraskuun aikana kuvaukset siirtyivät Longcross Studiosille Yhdistyneeseen kuningaskuntaan. Kuvaukset päättyivät New Yorkissa huhtikuussa 2016. Doctor Strange julkaistiin maailmanlaajuisesti Hongkongissa 13. lokakuuta 2016 ja Yhdysvalloissa 4. marraskuuta 2016.
Derrickson sanoi elokuvan tapahtumien kestävän ”suunnilleen” vuoden, päättyen ”samaan päivämäärään muun MCU:n kanssa”. Doctor Strange esittelee myös Agamotton silmän, mystisen reliikin, jolla voi manipuloida aikaa ja joka paljastuu elokuvan lopussa Ikuisuuskiveksi. Elokuvan lopputekstien välissä näytetty kohtaus sisältää Chris Hemsworthin näyttelemän Thorin cameoesiintymisen ja siinä hän tapaa Strangen, antaen johdatuksen Thor: Ragnarökin tapahtumiin. Kohtauksen ohjasi Ragnarökin ohjaaja Taika Waititi.
Elokuvat > Guardians of the Galaxy Vol. 2 (2017)

Galaksin Vartijat matkaavat avaruuden halki ja yrittävät pitää ryhmänsä koossa samalla, kun auttavat Peter Quilliä löytämään lisätietoa vanhemmistaan.
Heinäkuussa 2014 Nicole Perlman, toinen Guardians of the Galaxyn käsikirjoittajista, vahvisti Gunnin palaavan käsikirjoittamaan ja ohjaamaan elokuvalle jatko-osan. Joulukuussa 2014 Chris Pratt vahvisti palaavansa jatko-osaan Peter Quillin / Tähtilordin rooliin yhdessä muiden Vartijoiden näyttelijöiden kanssa. Lisäksi Pom Klementieff näytteli Mantista, ja Kurt Russell Egoa. Kesäkuussa 2015 elokuvan nimeksi paljastettiin Guardians of the Galaxy Vol. 2. Kuvaukset alkoivat helmikuussa 2016 Pinewood Atlantassa ja päättyivät kesäkuussa 2016. Guardians of the Galaxy Vol. 2 julkaistiin maailmanlaajuisesti Tokiossa 10. huhtikuuta 2017 ja Yhdysvalloissa 5. toukokuuta 2017.
Elokuva sijoittuu 2–3 kuukautta Guardians of the Galaxyn tapahtumien jälkeen. Yksi elokuvan lopputekstien aikana näytetyistä kohtauksista vihjaili Adam Warlockin tulevan esiintymään elokuvissa, Gunnin aiottua alun perin esitellä Warlock Vol. 2:ssa. Hän kuitenkin kertoi Warlockin tulevan esiintymään tulevissa Guardians-elokuvissa, koska oli ”erittäin tärkeä osa” Marvel Cinematic Universen kosmista puolta. Suurmestari, jota näyttelee Jeff Goldblum, nähdään yhtenä lopputekstien taustalla tanssivista hahmoista ennen esiintymistään elokuvassa Thor: Ragnarök.
Elokuvat > Spider-Man: Homecoming (2017)

Peter Parker yrittää tasapainoittaa elämänsä opiskelijana sekä sankarina nimeltä Hämähäkkimies.
9. helmikuuta 2015 Sony Pictures ja Marvel ilmoittivat Sonyn tulevan julkaisemaan Hämähäkkimies-elokuvan yhdessä Marvel Studiosin johtaja Feigen sekä Amy Pascalin kanssa, Sony Picturesin säilyttäessä Hämähäkkimies-elokuvien omistus- ja jakeluoikeudet sekä lopullisen luovan hallinnan. Huhtikuussa 2015 Feige vahvisti hahmon olevan Peter Parker ja lisäsi, että Marvel on työstänyt Hämähäkkimiehen lisäämistä MCU:hun aikaisintaan lokakuusta 2014 asti, kun he ilmoittivat kaikkien kolmannen vaiheen elokuvien nimet ja ensi-illat, sanomalla, ”Marvel ei julkaise mitään virallisesti ennen kuin asia on lyöty lukkoon. Joten etenin lokakuussa suunnitelman A kanssa, suunnitelman B ollen, että jos [sopimus] Sonyn kanssa tapahtuu, miten kaikki muuttuisi. Olemme harkinneet [Hämähäkkimies-elokuvaa] niin kauan kuin olemme miettineet kolmatta vaihetta.” Kesäkuussa 2015, Tom Holland valittiin Hämähäkkimiehen rooliin ja Jon Watts valittiin elokuvan ohjaajaksi. Heinäkuussa 2015, John Francis Daley ja Jonathan Goldstein palkattiin käsikirjoittajiksi. Lisäksi käsikirjoittamiseen osallistuivat Watts, Christopher Ford, Chris McKenna ja Erik Sommers. Huhtikuussa 2016, vahvistettiin, että elokuvan virallinen nimi on Spider-Man: Homecoming. Tuotanto alkoi Atlantan Pinewood Studiosilla kesäkuussa 2016. ja päättyi lokakuussa 2016. Spider-Man: Homecoming julkaistiin maailmanlaajuisesti TLC Chinese Theatressa 28. kesäkuuta 2017, Yhdistyneessä kuningaskunnassa on 5. heinäkuuta 2017 ja Yhdysvalloissa 7. heinäkuuta 2017.
Elokuva sijoittuu Captain America: Civil Warin tapahtumien jälkeen. Huhtikuussa 2016, Feige vahvisti, että elokuvassa esiintyisi aiempien MCU-elokuvien hahmoja, Robert Downey Jr.:n vahvistaessa pian sen jälkeen paluunsa Tony Starkin / Rautamiehen rooliin. Lisäksi Favreau, Paltrow ja Evans uusivat roolinsa Happy Hoganina, Pepper Pottsina, sekä Steve Rogersina / Kapteeni Amerikkana. Elokuvassa esiintyy myös Iron Manissa ja televisiosarjassa S.H.I.E.L.D. Agentit mainittu urakointiyhtiö Damage Control, jolle on suunniteltu omaa televisiosarjaa. Elokuvassa esiintyy useita edellisistä elokuvista tuttuja aseita, joita Toomes kätyreineen hyödyntää rikollisiin tarkoituksiinsa. Peter Parkerin koulussa, yksi luennoista käsittelee Sokovian sopimusta. Lisäksi koulussa on näytteillä Bruce Bannerin, Howard Starkin ja Abraham Erskinen valokuvat.
Elokuvat > Thor: Ragnarök (2017)

Karkotettuna universumin toiselle laidalle ilman vasaraansa, Thorin on voitettava gladiaattoritaistelu vanhaa ystäväänsä Hulkia vastaan ja palattava ajoissa takaisin Asgardiin pysättääkseen Helan sekä lähestyvän Ragnarökin.
Tammikuussa 2014 Marvel kertoi kolmannen Thor-elokuvan olevan kehityksessä, Craig Kylen ja Christopher Yostin toimiessa sen käsikirjoittajina. Elokuvan virallinen nimi, Thor: Ragnarok (joissakin maissa muodossa Thor: Ragnarök), julkistettiin lokakuussa 2014. Lokakuussa 2015 Taika Waititi osallistui neuvotteluihin elokuvan ohjaamisesta. Stephany Folsom palkattiin joulukuussa 2015 tekemään uusi käsikirjoitus. Tammikuussa 2017, Eric Pearsonin paljastettiin tehneen käsikirjoitus, Kylen, Yostin ja Folsomin saadessa kunnia tarinasta. Pearson, Kyle ja Yost saivat lopulta kaiken kunnian käsikirjoituksesta. Hemsworth, Hiddleston, Idris Elba ja Anthony Hopkins palasivat Thorin, Lokin, Heimdallin ja Odinin rooleihin, Cate Blanchett liittyessä näyttelijäkaartiin Helan roolissa. Kuvaukset alkoivat heinäkuussa 2016 Village Roadshow Studiosilla, Australiassa, ja päättyivät lokakuussa 2017. Thor: Ragnarök julkaistiin maailmanlaajuisesti Los Angelesissa 10. lokakuuta 2017, ja elokuvateattereissa 3. marraskuuta 2017.
Elokuva sijoittuu neljä vuotta Thor: The Dark Worldin tapahtumien jälkeen sekä Avengers: Age of Ultronin tapahtumien jälkeiseen aikaan ja suunnilleen samaan aikaan Captain America: Civil Warin ja Spider-Man: Homecomingin kanssa. Tuottaja Brad Winderbaum huomautti ”Asiat tapahtuvat nyt kolmannessa vaiheessa päällekkäin. Ne eivät ole niin toisiinsa lukittuja kuin ensimmäisessä vaiheessa.” Mark Ruffalo ja Benedict Cumberbatch esiintyvät elokuvassa Bruce Bannerin / Hulkin ja Stephen Strangen / Tohtori Oudon rooleissa. Elokuva paljastaa myös, että Odinin holvissa oleva Ikuisuuden rautahanska on väärennös, ja esittelee myös lopputekstien välissä näytetyssä kohtauksessa Sanctuary II:n, Thanoksen aluksen.
Elokuvat > Black Panther (2018)

T’Challa on palannut kotiinsa Wakandaan vain kokeakseen roolinsa sen kuninkaana ja suojelijana haastavaksi ajautuessaan pitkäaikaisen vihollisensa kanssa konfliktiin, jolla on maailmanlaajuiset seuraukset.
Dokumenttielokuvien tekijä Mark Bailey palkattiin tekemään käsikirjoitus Black Panther -elokuvalle tammikuussa 2011. Lokakuussa 2014 elokuva julkistettiin ja Chadwick Bosemanin paljastettiin tulevan näyttelemään Mustaa Pantteria. Tammikuussa 2016 elokuvan ohjaajavalinnaksi julkistettiin Ryan Coogler, ja seuraavan kuukauden aikana, Joe Robert Cole vahvistettiin elokuvan käsikirjoittajaksi. Huhtikuussa 2016, Feige vahvisti Cooglerin osallistuneen itsekin käsikirjoituksen tekemiseen. Kuvaukset alkoivat tammikuussa 2017 EUE/Screen Gemsin studiolla sekä Pinewood Atlantassa, ja päättyivät huhtikuussa 2017. Black Panther julkaistiin maailmanlaajuisesti Los Angelesissa 29. tammikuuta 2018, ja elokuvateattereissa 16. helmikuuta 2018.
Elokuva sijoittuu Captain America: Civil Warin tapahtumien jälkeen. Florence Kasumba, Serkis, Martin Freeman ja John Kani palasivat aiemmista MCU-elokuvista Ayon, Ulysses Klaue'n, Everett Rossin ja T’Chakan rooleihin. Lopputekstien jälkeen näytetyssä kohtauksessa Sebastian Stan tekee cameoesiintymisen Bucky Barnesina.
Elokuvat > Avengers: Infinity War (2018)

Kostajat kokoontuvat takaisin yhteen ja yhdistävät voimansa Galaksin Vartijoiden ja muiden sankareiden kanssa pysäyttääkseen Thanoksen, joka haluaa hallita avaruutta, aikaa ja todellisuutta Ikuisuuskivien avulla.
Elokuva julkistettiin lokakuussa 2014 nimellä Avengers: Infinity War – Part 1. Huhtikuussa 2015, Marvel ilmoitti Anthony ja Joe Russon tulevan ohjaamaan elokuvan, ja toukokuussa Christopher Markusin ja Stephen McFeelyn käsikirjoittavan elokuvan. Marvel paljasti myöhemmin, että ensimmäinen osa julkaistaisiin vain nimellä Avengers: Infinity War. Josh Brolin palasi Thanoksen rooliin ja on osa laajaa näyttelijäkaartia, johon kuuluu muissa MCU-elokuvissa esiintyneitä näyttelijöitä. Infinity Warin kuvaukset alkoivat Atlantassa tammikuussa 2017 ja päättyivät heinäkuussa 2017. Lisäkuvaukset sijoittuvat Skotlantiin. Avengers: Infinity War julkaistiin maailmanlaajuisesti Los Angelesissa 23. huhtikuuta 2018. Se sai joissain maissa ensi-iltansa 25. huhtikuuta 2018 ja Yhdysvalloissa 27. huhtikuuta 2018.
Elokuva sijoittuu neljä vuotta Guardians of the Galaxy Vol. 2:n tapahtumien ja kaksi vuotta Captain America: Civil Warin tapahtumien jälkeen. Marvel on kylvänyt Infinity Warin siemeniä jo varhaisimmista elokuvistaan asti, esittelemällä niiden MacGuffineina Ikuisuuskivet: Tesserakti / Tilakivi elokuvassa Captain America: The First Avenger, Lokin valtikka / Mielikivi elokuvassa The Avengers, Aether / Todellisuuskivi elokuvassa Thor: The Dark World, Pallo / Voimakivi elokuvassa Guardians of the Galaxy, ja Agamotton silmä / Aikakivi elokuvassa Doctor Strange. Lisäksi Ikuisuuden rautahanska on nähty Thanoksen käsissä elokuvassa Avengers: Age of Ultron. Captain America: The First Avengeristä tuttu Punakallo esiintyy elokuvassa viimeisen Ikuisuuskiven, Sielukiven, haltijana, Ross Marquandin korvatessa Hugo Weavingin paikan hahmon näyttelijänä. Lopputekstien jälkeen näytetyssä kohtauksessa Nick Fury lähettää hätäsignaalin laitteella, jonka näytöllä näkyy Carol Danversin / Kapteeni Ihmeen tunnus.
Elokuvat > Ant-Man and the Wasp (2018)

Kostajien sisällissodan jälkeen Scott Lang joutuu käsittelemään tekojensa seurauksia isänä ja supersankarina, samalla kun hän ja Ampiaiseksi ryhtynyt Hope van Dyne päätyvät suorittamaan yhdessä uutta tehtävää.
Ant-Man and the Wasp julkistettiin lokakuussa 2015. Peyton Reed vahvisti marraskuussa 2015 palaavansa ohjaajaksi, ja vahvisti myös Ruddin ja Lillyn paluut Scott Langin / Muurahaismiehen sekä Hope van Dynen / Ampiaisen rooleihin. Joulukuussa 2015 Andrew Barrerin, Gabriel Ferrarin ja Ruddin paljastettiin palaavan käsikirjoittajiksi. Helmikuussa 2017, Michael Douglas vahvisti palaavansa Hank Pymin rooliin. Kuvaukset alkoivat Atlantassa elokuussa 2017 ja lisäkuvaukset sijoittuivat San Fransiscoon. Kuvaukset päättyivät marraskuussa 2017. Stephen Broussard toimi myös elokuvan tuottajan Feigen kanssa. Ant-Man and the Wasp julkaistiin maailmanlaajuisesti Hollywoodissa 25. kesäkuuta 2018, ja elokuvateattereissa 6. heinäkuuta 2018.
Elokuva sijoittuu kaksi vuotta Captain America: Civil Warin tapahtumien jälkeen ja juuri ennen Avengers: Infinity Warin tapahtumia. Lopputekstien välissä näytetyssä kohtauksessa Hank Pym, Hope van Dyne ja Janet van Dyne muuttuvat tomuksi Avengers: Infinity Warin tapahtumien vuoksi.
Elokuvat > Captain Marvel (2019)

1990-luvulla Carol Danvers joutuu osaksi kahden avaruusoliorodun välistä sotaa, mikä johtaa hänen tulemiseensa yhdeksi voimakkaimmista supersankareista.
Toukokuussa 2013 The Hollywood Reporter raportoi Marvelin työstävän käsikirjoitusta Neiti Ihmeestä. Lokakuussa 2014 kyseinen elokuva, nykyiseltä nimeltään Captain Marvel, julkistettiin, ja sen päähenkilön kerrottiin olevan Carol Danvers. Huhtikuussa 2015 Nicole Perlman ja Meg LeFauve paljastettiin elokuvan käsikirjoittajiksi. Vuoden 2016 San Diego Comic-Conissa vahvistettiin, että Brie Larson näyttelee Carol Danversia. Huhtikuussa 2017 Anna Boden ja Ryan Fleck palkattiin elokuvan ohjaajiksi. Elokuussa Geneva Robertson-Dworetin paljastettiin korvanneen Perlmanin ja LeFauven elokuvan käsikirjoittajana. Lopulta käsikirjoittajiksi kreditoitiin Boden, Fleck, Robertson-Dworet ja Jac Schaeffer. Sijaintien kuvaukset alkoivat tammikuussa 2018, varsinaisten kuvausten saatua alkunsa Kaliforniassa maaliskuussa 2018 ja kestäessä heinäkuuhun asti. Captain Marvel julkaistiin maailmanlaajuisesti Lontoossa 27. helmikuuta 2019. Elokuvateattereissa se sai ensi-iltansa 8. maaliskuuta 2019.
Elokuva sijoittuu 1990-luvulle. Jackson, Djimon Hounsou, Lee Pace ja Clark Gregg palasivat elokuvassa Nick Furyn, Korathin, Ronanin ja Phil Coulsonin rooleihin, minkä lisäksi elokuva tulee esittelemään avaruusoliorodun skrullit MCU:hun. Anthony ja Joe Russo kuvasivat elokuvan lopputekstien välissä näytetyn kohtauksen, jossa Chris Evans, Scarlett Johansson, Don Cheadle ja Mark Ruffalo näyttelevät Steve Rogersia, Natasha Romanoffia, James Rhodesia ja Bruce Banneria.
Elokuvat > Avengers: Endgame (2019)

Kostajien ja muiden sankareiden on palautettava maailmankaikkeuteen järjestys ja pysäytettävä Thanos lopullisesti, vaikka se vaatisi suuria uhrauksia.
Elokuva julkistettiin lokakuussa 2014 nimellä Avengers: Infinity War – Part 2. Huhtikuussa 2015 Marvel ilmoitti Anthony ja Joe Russon tulevan ohjaamaan elokuvan, ja toukokuussa Christopher Markusin ja Stephen McFeelyn käsikirjoittavan elokuvan. Heinäkuussa 2016 Marvel paljasti, että elokuvan nimeä muutetaan ja sitä kutsuttiin toistaiseksi vain ”nimeämättömäksi Avengers-elokuvaksi”. Uusi nimi, Avengers: Endgame, paljastettiin joulukuussa 2018. Brolin palasi Thanoksen rooliin ja on osa laajaa näyttelijäkaartia, johon kuuluu muissa MCU-elokuvissa esiintyneitä näyttelijöitä. Kuvaukset alkoivat elokuussa 2017 ja kestivät tammikuuhun 2018 asti. Elokuva julkaistiin maailmanlaajuisesti Los Angeles Convention Centerissä 22. huhtikuuta 2019 ja Yhdysvalloissa 26. huhtikuuta 2019.
Elokuvan tapahtumat alkavat kolme viikkoa Infinity Warin jälkeen ennen kuin hypätään ajassa viisi vuotta eteenpäin. Sillä ei ole lopputekstien välissä tai jälkeen näytettäviä kohtauksia, mutta lopputekstien lopussa kuullaan ensimmäisestä MCU-elokuvasta peräisin oleva ääni, joka tuli Rautamies-haarniskan takomisesta, ja joissain näytöksissä esitettiin ensimmäisen viikon ajan lopputekstien jälkeen Spider-Man: Far From Homen teaser-traileri. Robert Downey Jr. ja Chris Evans näyttelivät elokuvassa Tony Starkia ja Steve Rogersia viimeistä kertaa.
Elokuvat > Spider-Man: Far From Home (2019)

Matkustaessaan ystäviensä kanssa kesän ajaksi Eurooppaan, Peter Parker joutuu salaa auttamaan Nick Furya ja Mysteriota selvittämään eri puolilla kyseistä maanosaa riehuvien Elementaalien arvoituksen.
Joulukuussa 2016 Sony Pictures löi lukkoon päätöksen Spider-Man: Homecomingin jatko-osan toteuttamisesta, alkuperäisen ensi-iltapäivämäärän ollessa 5. heinäkuuta 2019. Vuosi myöhemmin Wattsin vahvistettiin palaavan ohjaajaksi. Chris McKenna ja Erik Sommers, kaksi ensimmäisen elokuvan käsikirjoittajista, palasivat jatko-osan käsikirjoittajiksi. Holland paljasti kesäkuussa 2018 elokuvan nimeksi Spider-Man: Far From Home. Kuvaukset alkoivat Englannissa heinäkuun 2018 alussa, sijoittuen Hertfordshireen ja Lontooseen, ja päättyivät lokakuussa 2018. Elokuvan uskottiin olevan neljännen vaiheen ensimmäinen elokuva, kunnes huhtikuussa 2019 Feige paljasti Far From Homen olevan kolmannen vaiheen viimeinen elokuva. Hän lisäsi myöhemmin, että tämä elokuva oli varsinainen lopetus Infinity-saagalle. Elokuva julkaistiin maailmanlaajuisesti Hollywoodissa 26. kesäkuuta 2019 ja Yhdysvalloissa 2. heinäkuuta 2019.
Elokuvan tapahtumat sijoittuvat Avengers: Endgamen jälkeen. Jackson ja Cobie Smulders palasivat edellisistä MCU-elokuvista Nick Furyn ja Maria Hillin rooleihin. Lopputekstien välissä näytetyssä kohtauksessa J. K. Simmons teki cameoesiintymisen J. Jonah Jamesonin roolissa. Lopputekstien jälkeen näytetyssä kohtauksessa Ben Mendelsohn ja Sharon Blynn palasivat Captain Marvelista Taloksen ja Sorenin rooleihin.